**Akrobatika** je izvedba neuobičajenih pothvata u održavanju ravnoteže, spretnosti i motoričkoj koordinaciji. Dio je mnogih izvedbenih umjetnosti, te mnogih sportova. Akrobatika se najčešće povezuje s aktivnostima koje su prožete gimnastičkim elementima poput akrobatskog plesa, cirkusa i gimnastike, ali u nju spadaju i mnoge druge aktivnosti, te recimo balet i ronjenje mogu sadržavati akrobatske dijelove. Iako je najčešće povezana s fizičkom izvedbom jedne ili više osoba, akrobatika može označavati i drugačije izvedbe, poput zračne akrobatike.

Historija
---------

Akrobati u pariškom predgrađu, uslikao Viktor Vasnetsov (1877.)
Ženski akrobat do lončareva stola. Detalj s starogrčke crveno-crne hidrije iz Kampanije, oko 340.-330. pne.
U Kini je akrobatika bila dio kulture od vremena vladavine Zapadne Dinastije Han, prije više od 2.500 godina. Akrobatika je tada bila dio seoskih festivala nakon žetve. tijekom Dinastije Tang akrobatika je imala jednak razvoj kao i u Europi tijekom Srednjeg vijeka , te se razvila u izvedbe po dvorovima od 7. do 10. stoljeća. Akrobatika je do danas ostala važan sastavni dio kineske umjetnosti.

Akrobatske tradicije postoje i u mnogim Zapadnim kulturama. Minoanska umjetnost iz oko 2000. godine pne. sadrži opise akrobatskih podviga na leđima bikova, što je vjerojatno bio religijski ritual. Plemićki dvorovi srednjovjekovne Europe su često u svojim zabavma imali i akrobatske izvedbe uz pjesme, žongliranje i druge aktivnosti.

Iako se naziv akrobatika prvotno odnosio na hod po užetu, u 19. stoljeću se naziv proširio i na druge izvedbe u cirkusu. Tijekom kasnog 19. stoljeća razne akrobatske i gimnastičke vještine se razvijaju u natjecateljske sportove u Europi.

Akrobatika je čest motiv drugim granama umjetnosti. Pimjer toga je *Akrobati u Cirkusu Fernando (Francisca i Angelina Wartenberg)* koju je naslikao Impresionist Pierre-Auguste Renoir, a koja prikazuje dvije sestre akrobatkinje iz Njemačke.

Obrazovanje
-----------

Tradicionalno se akrobatske vještine prenose s koljena na koljeno unutar jedne obitelji i to je i sada tako u obiteljskim cirkuskim grupama, iako je većina akrobata danas školovana u većim školama jer danas sve više profesionalnih izvođača radi u cirkusima. Škole koje se bave obučavanjem učenika akrobatskih vještina osiguravaju stalan dotok novi akrobata. Neke od tih škola su nezavisne, dok neke imaju podršku pojedinih cirkusa i surađuju s njima.

Aktivnosti
----------


|  |  |  |  |
| --- | --- | --- | --- |
| 
* Akrobatski ples
* Akrobatska ravnoteža
* Akrobatska gimnastika
* Akrojoga
* Adagio
* Zračni tissu
* Bossaball
* Capoeira

 | 
* Contortion
* Corde lisse
* Ronjenje
* Globus smrti
* Gimnastika
* Stoj na glavi
* Ples s kolutom
* Kazačok

 | 
* Žongliranje
* Parkour
* Penjanje uz motku
* Salto del pastor
* Skejtbording
* Skijanje
* Snovbording
* Španska mreža

 | 
* Surfanje
* Sinkronizirano plivanje
* Hod po žici
* Trampolin
* Trapez
* Tumbling
* Wushu
* Skijanje na vodi

 |

* Akrobatkinja izvodi točku u Cirque du SoleilAkrobatkinja izvodi točku u Cirque du Soleil
* Točka na visokoj žiciTočka na visokoj žici
* Korejski hodač po žici, JultagiKorejski hodač po žici, *Jultagi*
* Akrobati izvode točku prilikom hoda po žiciAkrobati izvode točku prilikom hoda po žici

Vanjske veze
------------

|  |  |
| --- | --- |
|  | U Wikimedijinoj ostavi ima još materijala vezanih za: **Acrobatics** |
|  | Potražite izraz ***akrobatika*** u W(j)ečniku, slobodnom rječniku. |